Deg waddal n ddabex uḍar, iḍelli tarbaɛt n Lmuludiya n Bgayet texsar di Lqahira deg wunnar n Pitrosport zdat n tarbaɛt n zzamalik Lmisri, texsar sin ɣer wulac. Timlilit-a d timlilit n ṛṛwaḥ i yeɛnan ddur wis tmanya meqbel taggara n teqbuct n laččumbyunslig n tmura n tefriqt, yuɣ lḥal timlilit n tuɣalin ad tili ass n ttlata 19 di Abril ɣef setta n tmeddit deg unnar tidukkla n tmazɣa. Tarbaɛt tis snat n Ledzayer i yettekkan deg laččumbyunslig deg uḥric wis tmanya d tarbaɛt n Lanṭant n Sṭif.